|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2025. június 17-ei rendes ülésére**

|  |  |
| --- | --- |
| **Tárgy:** | Döntési javaslat a 2025. évi „Kerékpártárolók/kerékpártámaszok kialakításának támogatása” tárgyú pályázati kiírásra – 2025. május 06. és 2025. június 02. közötti időszakban - beérkezett pályázatról |

**Készítette:**

Bock Dorottya

ügyintéző

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága a 111/2025. (III. 18.) határozata (1. melléklet) alapján került sor a „Kerékpártárolók/kerékpártámaszok kialakításának támogatása 2025.” tárgyú pályázat kiírására (2. melléklet).

Budapest Főváros VII. Kerület Erzsébetváros Önkormányzata Képviselő-testületének Budapest Főváros VII. Kerület Erzsébetváros Önkormányzata 2025. évi költségvetéséről szóló 5/2025. (II. 19.) önkormányzati rendeletében (továbbiakban: Rendelet) 7306 „Központilag kezelt közrendvédelmi, környezetvédelmi pályázatok és feladatok” címszám 4. „Társasházak részére kerékpártárolók kialakítása” során 4.000.000,- Ft került elkülönítésre a kerékpártárolók kialakításának támogatására. A Rendelet 13. § (3) bekezdése az előirányzat feletti rendelkezés jogot a Városüzemeltetési Bizottságra ruházza át.

A pályázat a támogatási keret kimerüléséig nyújtható be, de legfeljebb 2025. szeptember 15.napja 24:00 óráig.

Jelen előterjesztés elkészítésének időpontjáig 1 db pályázat került benyújtásra (3. melléklet).

|  |  |  |
| --- | --- | --- |
| **Sorszám** | **Pályázó** | **Pályázatban megjelölt pályázott összeg** |
| 1. | Budapest VII. kerület Nefelejcs utca 53. Társasház | 200.000,-Ft |

A pályázat formai és tartalmi vizsgálata során megállapítást nyert, hogy a beérkezett pályázat hiánytalan (4. melléklet) és teljeskörű.

A pályázati kiírásban szerepel, hogy

* A támogatás vissza nem térítendő, utófinanszírozású, mértéke a pályázó által benyújtott és a döntéshozó által elfogadott a pályázati adatlapon rögzített pályázati költségvetés 50%-a (amely a beszerzésre tervezett kerékpártároló/kerékpártámasz becsült költségét tartalmazza), ami azonban nem haladhatja meg a 200.000,- Ft-ot.
* A nyertes pályázókkal támogatási szerződést köt az Önkormányzat. A pályázó az elnyert pénzbeli támogatást a vele kötött támogatási szerződésben, valamint a pályázati kiírásban meghatározott feltételek szerint használhatja fel. A pályázattal történő elszámolás, illetve a számla és a dokumentumok benyújtásának határideje a megkötött támogatási szerződés aláírásától számított 4 hónap.
* A pályázatokat Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága bírálja el, az elbírálás folyamatosan történik a fedezet mértékéig.

A támogatási szerződés megkötéséhez a fedezet rendelkezésre áll.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2025. (VI.17.) határozata a 2025. évi „Kerékpártárolók/kerékpártámaszok kialakításának támogatása” tárgyú pályázat Budapest VII. kerület Nefelejcs utca 53. Társasház pályázatáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. **Budapest** **VII. kerület Nefelejcs utca 53. Társasház** 2025. évi „Kerékpártárolók/kerékpártámaszok kialakításának támogatása” tárgyú pályázata **érvényes**, ezáltal 200.000,- Ft összegű vissza nem térítendő támogatásra jogosult. A Támogatási intenzitás 50%.
2. Felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő**: az 1. pont tekintetében 2025. június 17.;

a 2. pont tekintetében 2025. július 17.

Budapest, 2025. június 02.

dr. Jávori Péter

Városüzemeltetési Iroda vezetője

Az előterjesztés mellékletei:

1. melléklet 111/2025. (III. 18.) VÜB határozat
2. melléklet a pályázati kiírás
3. melléklet Budapest VII. kerület Nefelejcs utca 53. Társasház pályázata
4. melléklet Budapest VII. kerület Nefelejcs utca 53. Társasház bontási jegyzőkönyv és értékelő táblázat